રાજ્યમાં વિધાનસભાની ચૂંટણી પહેલાં સરકાર તરફથી અન્ય કેટલીક મહત્વની જાહેરાતો ગુરવારે કરવામાં આવી હતી. નાયબ મુખ્યમંત્રી નીતિન પટેલે પત્રકાર પરિષદ સંબોધતાં વર્ગ-4ના કર્મચારીઓને લગતી કેટલીક મહત્વપૂર્ણ જાહેરાતો કરી હતી. આ સાથે જ અમદાવાદ ઔડાના રિંગ રોડ પર નાના વાહનોને ટોલ ટેક્સમાંથી મુક્તિ આપવાની જાહેરાત પણ કરી હતી. આ સાથે વર્ગ-4ના કર્મચારીઓ માટે દિવાળી બોનસ સહિતની અગત્યની જાહેરાત તથા બાંધકામ નિયમ અંગે અગત્યની જાહેરાત કરવામાં આવી હતી.